laion/Wikipedia-Exotic huggingface dataset:
משה בארקי

רבי משה בארקי (סביבות ה'תקפ"ט, 1829 - ד' בסיוון ה'תרע"ג, 9 ביוני 1913) היה רבה של איזמיר. נולד באיזמיר שנת ה'תקפ"ט (1829) לערך, לאימו קלארה ג'וייא ולאביו, רבי רפאל אברהם בכור בארקי, שהיה בן למשפחה שמוצאה ממגורשי ספרד שהתיישבו בסלוניקי וממנה עברו לאיזמיר. למד בישיבת "בית הלל" באיזמיר אצל רבי חיים פלאג'י ובעיקר אצל בנו רבי אברהם פלאג'י, אשר הביא בספריו לא אחת מתורתו של רבי משה, והיה בקשרי ידידות עם רבי רחמים נסים יצחק פלאג'י. כבר משנת ה'תר"ט (1848/1849) ישנן עדויות על כך שהיה בעל מעמד חשוב בקהילת איזמיר, והיה חתום לצד ר' חיים פלאג'י על מינוי חברה קדישא. בשנת ה'תר"ל (1869/1870), כבר כיהן כדיין בבית דינו של ר' אברהם פלאג'י. בשנת ה'תרל"ו (1875/1876) כינה אותו ר' אברהם בתואר "הרב הכולל", כלומר האחראי על גיטין וקידושין באזור איזמיר.עם פטירת ר' רחמים פלאג'י בשנת ה'תרס"ז (1907) התמנה תחתיו לראש רבני איזמיר, לצד החכם באשי רבי יוסף בן סיניור. נפטר בד' בסיוון ה'תרע"ג (1913). נקבר בחלקת הרבנים בבית הקברות החדש באיזמיר. בסביבות שנת ה'תר"ט נשא את קאדין מלכה (נפטרה בגיל 73 בשנת ה'תרס"ז), וידועים לנו שבעה ילדים שלהם. היה כותב פורה של תשובות הלכתיות וחידושי תורה. מתואר שבשעת הלווייתו הניחו על יד מיטתו ארגז גדול מלא בחידושיו. עם זאת, רוב כתבי היד אבדו. רבות מתשובותיו שרדו בכתבי חבריו ורבותיו, רבי חיים פלאג'י, רבי אברהם פלאג'י, רבי רחמים נסים יצחק פלאג'י, רבי אליהו בכור חזן, רבי יצחק אבולעפיה ועוד. בשנת ה'תשס"ג הדפיס אחד מצאצאיו, הרב יעקב בצלאל חרר, את הספר "מזכרת משה" ובו כלל את תשובותיו שהודפסו בכתבי חכמי דורו, וכן תשובות נוספות מכתב ידו, בתוספת חידושים על הלכות שבת ועל עבודת הכהן הגדול ביום הכיפורים, הלכות גיטין וכן סדרי הגיטין שחתם עליהם בבית הדין. יעקב בצלאל חרר, תולדות רבנו המחבר במבוא לשו"ת מזכרת משה, ירושלים ה'תשס"ג. חכם משה בארקי - אתר "החכם היומי". משה בארקי, באתר "החכם היומי" ראו אודותיו אצל רבי יהושע שלמה ארדיט, איש מבין, חלק א דף טז עמוד ב למשל חקקי לב חו"מ נד; שמו אברהם סדר תצא; ויקרא אברהם, ויקרא פרשה יד פסקה ד ועוד פדה את אברהם מערכת מ אות א;
אהבה ממבט שני

האם התכוונתם ל... אהבה ממבט שני (ספר) – ספר עיון מאת יערה בן-דוד משנת 1997 אהבה ממבט שני (סרט, 1934) – סרט בריטי משנת 1934 אהבה ממבט שני (סרט, 1998) – סרט ישראלי בבימויה של מיכל בת-אדם משנת 1998 אהבה ממבט שני (סרט, 2014) – סרט סיני משנת 2014 אהבה ממבט שני (סרט, 2019) – סרט צרפתי משנת 2019 אהבה ממבט שני (שיר) – שיר מאת חיימון (מילים) וגל פייזר (לחן)
ברנרד צ'רנובילסקי

ברנרד צ'רנובילסקי (נולד ב-1 בינואר 1928) הוא פתולוג ישראלי, מחלוצי הפתולוגים בישראל העוסקים בגינקו-פתולוגיה, פרופסור אמריטוס לפתולוגיה, מנהל המכון הפתלוגי בבית החולים קפלן (1995-1970). נולד בקניגסברג (היום: "קלינינגרד"), גרמניה לסופי ויעקב צבי הכהן, אח צעיר למקס. בשנת 1939 הגיע כילד לארץ ישראל בימי המנדט הבריטי. צ'רנובילסקי בוגר בית ספר לרפואה של אוניברסיטת לוזאן, שווייץ בשנת 1953. בשנת 1953 היה סטאז'ר בבית החולים היהודי בסינסינטי במדינת אוהיו. בין השנים 1954–1955 התמחה בפתולוגיה בבית החולים היהודי בסינסינטי במדינת אוהיו. בין השנים 1955–1957 שירת בצבא האמריקאי, בבסיס חיל האוויר בדנוור קולורדו. בין השנים 1957–1958 התמחה בפתולוגיה ב"מרכז הרפואי בית ישראל" בבוסטון, במדינת מסצ'וסטס, ארצות הברית. בין השנים 1959–1960 היה פתולוג בכיר ב"מרכז הרפואי בית ישראל" בבוסטון. בין השנים 1965–1969 כיהן כפתולוג בכיר ב"Woman's Medical College" בפנסילבניה. בין השנים 1965–1979 כיהן כפתולוג בכיר בבית החולים של אוניברסיטת פנסילבניה. בין השנים 1970–1995 כיהן כמנהל המכון הפתולוגי בבית החולים קפלן. בין השנים 1995–1997 היה יועץ בכיר במכון לפתולוגיה של בית החולים איכילוב, בתל אביב. משנת 1997 עד 2018 היה המנהל הרפואי של מעבדות פתו-לאב דיאגנוסטיקה בע"מ, נס-ציונה. בין השנים 1958–1959 היה מרצה לפתולוגיה באוניברסיטת הרווארד. בשנת 1969 התמנה כפרופסור חבר באוניברסיטת פנסילבניה בפילדלפיה. בין השנים 1970–1980 כיהן כפרופסור חבר באוניברסיטה העברית. בשנת 1980 מונה לפרופסור מן המנין בבית ספר לרפואה באוניברסיטה העברית בירושלים. בין השנים 1993–1995 כיהן כפרופסור לפתולוגיה בבית ספר לרפואה באוניברסיטת ז'נבה (אנ'). צ'רנובילסקי כיהן כפרופסור אורח במרכז הגרמני לחקר הסרטן בהיידלברג, גרמניה. צ'רנובלסקי היה בין המייסדים אשר הניחו את היסודות והעקרונות לקיום מחנה הקיץ הראשון ב־1995 לנוער שוחר מדע בהיידלברג. לצ'רנובילסקי מעל ל־200 פרסומים בתחום הפתולוגיה הכללית והגיניקו-פתולוגיה. "חיי מבעד העדשה" - הוצאה גלילית. צ'רנובילסקי גרוש מד"ר הלן צ'רנובילסקי, שהייתה רופאה בכירה באנדוקרינולוגיה. היו להם שלוש בנות. אחיו הבכור מקס צ'רנובילסקי היה שופט בבית המשפט המחוזי בתל אביב. המנותח מת בגלל גידול שלא היה (nrg, מעריב, שמעון איפרגן, 27 באפריל 2005) מדיה וקבצים בנושא גיניקולוגיה פתולוגית בוויקישיתוף ממחקריו של צ'רנובילסקי באתר PubMed פרופ' ברנרד צ'רנובלסקי pathologist-czernobilsky אירוע חגיגי לציון 20 שנה למחנה הקיץ המדעי בהיידלברג רחובות עיר המדע והתרבות, 27 באפריל 2005 "חיי מבעד העדשה" - פרופ' ברנרד צ'רנובילסקי galileebooks.co.il
ישיבת באבוב

האם התכוונתם ל... ישיבות של חסידות באבוב: ישיבת עץ חיים (באבוב) – רשת ישיבות בגליציה לפני השואה עם כ-40 סניפים. נוסדה על ידי רבי שלמה הלברשטאם, האדמו"ר הראשון מבאבוב, ונוהלה בהמשך על ידי בנו רבי בן ציון ישיבת עץ חיים (בני ברק) – בבני ברק, קרויה על שם הישיבה בגליציה ישיבת קדושת ציון – בקריית באבוב בת ים
רודולף ראף

רודולף ראף (באנגלית: Rudolf Raff;‏ 10 בנובמבר 1941 – 5 בינואר 2019) הוא חוקר בתחום ביולוגיה התפתחותית אבולוציונית ופרופסור באוניברסיטת אינדיאנה. רודולף רודי נולד בשויניגן, קוובק לאב שהיגר מאוסטריה בשנת 1938. בשנת 1949 המשפחה עברה לפיטסבורג. בשנת 1962 הוא סיים לימודים באוניברסיטת המדינה של פנסילבניה ובשנת 1967 סיים את הדוקטורת באוניברסיטת דיוק. עד לשנת 1971 רודולף רודי עבד במכון הטכנולוגי של מסצ'וסטס. החל משנת 1971 הוא עבד באוניברסיטת אינדיאנה ממנו עזב לגמלאות בשנת 2018. בשנת 1983 רודולף ראף הקים באוניברסיטה זו מכון לביולוגיה מולקולרית. בשנת 1987 הוא זכה במלגת גוגנהיים ובהמשך קיבל מספר פרסים נוספים. מחקריו התרכזו בתחום ביולוגיה התפתחותית. הוא היה עורך ומייסד (ביחד עם שון קרול ווולאס ארתור) של כתב העת Evolution & Development. רודולף ראף כתב מספר ספרים בתחום התמחותו. קורות חיים מאמר לזכרו ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
סורת לוקמאן

סוּרת לֻקְמָאן (בערבית: سورة لقمان) היא סורה מספר 31 בקוראן, והיא מכילה 34 פסוקים, אשר מורכבים מ-550 מילים, שמכילות 2121 אותיות. שם הסורה נגזר מלוקמאן החכם אשר מוזכר בפסוקים 12–19 שבסורה. על פי האמונה האסלאמית, אללה מסר את הסורה הזאת למוחמד בתקופה שקדמה להג'רה. פסוק 1 מורכב מהאותיות אליף. לאם. מים (ا ل م), וישנם פרשנים אשר גורסים כי מדובר בצירוף אותיות שמשמעותן ידועה רק לאללה. עם זאת, גרס, הצחאבי אבן אל-עבאס כי מדובר בהצהרה של אללה, שבה הוא מכריז שהוא אללה, ושהוא הכל יודע. פסוקים 2–5 מדברים על הצדיקים ועל מעשיהם הטובים. פסוקים 6–7 מתמקדים בלא מאמינים ובמעשיהם ההפוכים למעשיהם של הצדיקים. פסוקים 8 -11 מציגים את גן העדן, המהווה לכאורה פרס למאמינים ולצדיקים. פסוקים 12–13 מדגישים את עצותיו של לוקמאן לבנו. תחילה הוא מספר לו שישנו רק ישות עליונה אחת, ושכדאי לו לעבוד רק אותה. בפסוק 14 לוקמאן מספר לבנו על החשיבות של כיבוד הורים. פסוק 16 מבהיר כי לכאורה יש ביכולתו של אללה לראות הכל. פסוקים 17–19 ממליץ על המתינות, על ההתרחקות מקיצוניות, ועל הימנעות מעשיית מעשים רעים. פסוקים 20–21 שוב דנים בלא מאמינים, ובעונש הצפוי להם לכאורה בעולם הבא. פסוק 22 שוב מדבר על המאמינים. פסוק 23 פונה לכאורה אל הנביא מוחמד, ואומר לו שאל לו להיות עצוב מכך שהלא מאמינים סטו מדרך הישר. פסוקים 24–34 מדברים מתמקדים באללה, ובכך שהוא תמיד פועל לטובת האנושות. על פי המסורת האסלאמית, אללה שולח שלושים מלאכים להגנתו של האדם אשר קורא את הסורה הזאת בלילה, והם מגנים ושומרים עליו עד הבוקר. כמו כן, על פי אותה מסורת, אללה שולח שלושים מלאכים גם לזה אשר קורא את הסורה הזאת בבוקר, והם שומרים ומגנים עליו עד הלילה. מקור אסלאמי נוסף גורס כי האדם אשר ילמד את הסורה ויקפיד בקריאתה, יזכה בעולם הבאה להיות בחברתו של לוקמאן החכם. מדיה וקבצים בנושא סורת לוקמאן בוויקישיתוף סורת לקמאן, בתרגום הרמן רקנדורף, באתר ויקיטקסט סורת לקמאן בתרגום חדש לעברית (עמ' 418–422) סורת לקמאן בערבית להאזנה ביוטיוב Revolvy LLC, "Luqman (sūrah)" on Revolvy.com, www.revolvy.com (באנגלית)(הקישור אינו פעיל) Islamic pedia, 31.SURAH-LUQMAAN by Shaikh Maher Al Muaiqly, Islamic Pedia, ‏2019-03-25 (באנגלית) Surah Luqman Mp3 for Android - APK Download, APKPure.com (באנגלית) Altafsir.com - The Tafsirs - التفاسير, www.altafsir.com Altafsir.com - The Tafsirs - التفاسير, www.altafsir.com Luqman (sura) ▪ The complete information and online sale with free shipping, Maria Online Samraa Luqman Facebook, Twitter & MySpace on PeekYou, www.peekyou.com Luqman Sura, World News (באנגלית) Surah Luqman, Chapter 31, Al-Islam.org, ‏2014-01-24 (באנגלית) Sura Luqman, WikiShia (באנגלית)
כיכר סדום

כיכר סדום הוא חבל ארץ גאוגרפי בצפון הערבה ומדרום לים המלח. אזור כיכר סדום הוא מקום שפכם של נחלי הנגב והרי אדום הגדולים אל ים המלח ובהם נחל הערבה, נחל צין, נחל זרד (ואדי חיסה) ואחרים. עקב ריבוי מקורות המים התפתחה מלחת סדום שהיא המלחה הגדולה בישראל. מדרום למלחת סדום במוצא שפך הנחלים, חווארי כיכר סדום, תצורת נוף של משקעי ימת הלשון הקדומה. בכיכר סדום הוקמו מפעלי ים המלח בשנת 1934 ובשנת 1959 הוקמה חוות הבודדים נאות הכיכר שלימים הפכה למושב נאות הכיכר. השם כיכר סדום נוצר מצירוף שמות המופיעים במקרא, בו מוזכרת העיר סדום בין יישובי כיכר הירדן, אף שלפי פרשנויות אחדות אזור כיכר הירדן הוא צפוני לים המלח. זיהויה של צוער המקראית בדרום ים המלח העניק לחבל את השם כיכר סדום. לפי המסורת היהודית, במקום זה אירעה מהפכת סדום ועמורה. אתר האינטרנט הרשמי של מושבי כיכר סדום ערך זה הוא קצרמר בנושא ישראל. אתם מוזמנים לתרום לוויקיפדיה ולהרחיב אותו.
חוסיין ברגותי

חוסיין ג'אמיל ברגותי (בערבית: حسين جميل برغوثي; 5 במאי 1954 – 1 במאי 2002) היה משורר פלסטיני, מחזאי, מתרגם, מבקר ופילוסוף. ממייסדי "בית השירה" הפלסטיני ומנהל הוצאה לאור של שני כתבי עת לספרות. ברגותי נולד בכפר כובר, והעביר את ילדותו בין הכפר יחד עם אמו ובין ביירות בה עבד אביו. מנודה בילדותו מצא נחמה בחיק הטבע והמילים. בשנתו המסיימת בתיכון השתתף בתחרות כתיבת שירה שנערכה על ידי משרד החינוך הירדני בעת שליטתו בגדה המערבית, והמקום הראשון נמנע ממנו בתואנה לפלגיאט לה השיב בנוכחות הקהל "בורות אינה תירוץ". ברגותי השלים את לימודי התיכון בבית הספר אמיר חסן בביר זית. משך חמש שנים למד בבודפשט מדע המדינה ומימון ציבורי. עם חזרתו החל ללמוד באוניברסיטת ביר זית והשלים תואר ראשון בספרות אנגלית. במהלך השנה לתום לימודיו אלה, ב-1983, לימד באוניברסיטת ביר זית עד שנסע להמשיך את לימודי המאסטר (1987) והדוקטורט (1992) בספרות השוואתית באוניברסיטת וושינגטון שבסיאטל. ברגותי שב לרשות הפלסטינית עם מינויו לפרופסור לפילוסופיה וחקר התרבות באוניברסיטת ביר זית, ומשך שלש שנים (1997) החזיק במשרת פרופסור לספרות, ביקורת ותיאטרון באוניברסיטת אל קודס, במהלכן היה ממייסדי "בית השירה" הפלסטיני ומנהל הוצאה לאור בשני כתבי עת לספרות. ברגותי נפטר ב-1 במאי 2002 בבית החולים רמאללה לאחר מחלת סרטן ממושכת. מגוון עבודותיו של ברגותי חובק רומנים בהם בעלי הקשרים אוטוביוגרפיים מובהקים, שירה, מסאות וביקורת, פזמונאות, מחזאות ותסריטאות. אך שתיים מעבודותיו, "האור הכחול" ו"בין עצי השקד", תורגמו לצרפתית על ידי מריאן וייס. יצירת המופת מאת ברגותי נכתבה בשנת 2001, ופורשת מחוויותיו בחברת החריגים המנודים ו"המשוגעים" ברחובות סיאטל, הפוקדים את בית הקולנוע "האשליה הנוראה", את הבר "האור הכחול" ואת בית הקפה "המוצא האחרון", וכן את מפגשו עם בארי, דרוויש סופי מקוניה שנטש את חייו האקדמיים ואת מולדתו לטובת חיי ”חסר בית משוגע, או כל מילה אחרת המשמשת לתיאור אלה שאנו לא מבינים”. הספר עוסק בחקירת השיגעון של הגיבור והפרדוקס הרוחני המתואר כ"מפגש בין ילד הרים והים" שני מושגים המקטבים את נפשו. ספר ברוח דור הביט. הרומן אף תורגם לצרפתית. ספרו זה ראה אור ב-1984, במהלך מסעו באירופה, ומתאר את מצבו הנפשי חסר המנוחה והגבולי. באמצעות אנלוגיה לנהר הירדן מדגים של"נהר החיים", שתי גדות, מולדת וגלות, בעוד אחדים נועדו לחיים מדומים "בגדה השלישית", גדה של רוחניות, הגות, תשוקה וכאב, אהבה, שיגעון ושירה. נכתב בשנתו האחרונה, בדומה לרומן "האור הכחול", ומתעד את שנותיו האחרונות והתמודדותו עם מחלת הסרטן. בספר זה שב ומתבונן במקורותיו, ילדותו ואחריתו, תוך איור דיוקן כפרו האהוב הנאנק תחת מגף הקולוניאליזם. בכתיבתו ביקש להעניק חיי נצח לאזור הפראי של הגבעות סביב כובר מכורתו המכונה "דיר אל ג'וואני". ”אמור לה, לא משנה מה יקרה...אם תבקר אותי, אהיה בין עצי השקד” לאחר מותו נקברה גופתו של ברגותי בין עצי השקד בגינה שבבית אימו. הספר תורגם לצרפתית. The language of almonds, סרט תיעודי על חוסיין ברגותי, בבימוי של סאלים אבו ג'בל חוסיין ברגותי, ברשת החברתית Goodreads الضوء الأزرق (בערבית) سأكون بين اللوز (בערבית) Lumière bleue", Marianne Weiss, 2004" (בצרפתית) الضفة الثالثة لنهر الأردن (בערבית) Je Serai Parmi les Amandiers", Marianne Weiss, 2008" (בצרפתית)
מרכז התערוכות והכנסים של מאסטריכט

מרכז התערוכות והכנסים של מאסטריכט, המוכר גם בשם MECC Maastricht, הוא מרכז כנסים שנמצא במאסטריכט, הולנד. מרכז כנסים זה מארח כל שנה את יריד האמנות האירופי (אנ'). הפנים של אולם הכנסים כניסה ראשית המראה של אולם הכנסים מכיכר הפורום Ubachs, P.J.H. & I.M.H. Evers, Historische Encyclopedie Maastricht. Zutphen, 2005 (S. 331) מדיה וקבצים בנושא מרכז התערוכות והכנסים של מאסטריכט בוויקישיתוף אתר האינטרנט הרשמי של מרכז התערוכות והכנסים של מאסטריכט ערך זה הוא קצרמר בנושא הולנד. אתם מוזמנים לתרום לוויקיפדיה ולהרחיב אותו.
ייל יונסון

ייל יונסון (בשוודית: Jill Johnson; נולדה ב-24 במאי 1973) היא זמרת שוודית. יונסון נולדה בעיירה בדרום שוודיה. בגיל ארבע החליטה שהיא מעוניינת להיות אמנית והייתה חברה במקהלה מקומית. בגיל שתים עשרה נהייתה סולנית בלהקת "Tomboola" איתם ביצעה סיבוב הופעות בנורווגיה ובדנמרק. היא חתמה חוזה חברת תקליטים דנית וב-1996 יצא אלבומה הראשון "Sugartree". הדואט "Kommer tid, kommer vår" שביצעה עם הזמר יאן יוהנסן זכה להצלחה בשוודיה. היא ייצגה את שוודיה באירוויזיון 1998 עם השיר "Kärleken är" והייתה במקום ה-10. ב-2003 ניסתה לייצג את שוודיה בשנית באירוויזיון כשהשתתפה במלודיפסטיבלן עם השיר "Crazy in Love" וסיימה במקום העשירי בתחרות. ב-2005 הנחתה את הגמר של המלודיפסטיבלן. באותה השנה הוציאה את אלבום חג המולד, The Christmas in You. ב-2006 יצא אלבומה "The Woman I've Become" שזכה לאלבום זהב. מדיה וקבצים בנושא ייל יונסון בוויקישיתוף אתר האינטרנט הרשמי של ייל יונסון (בשוודית) ייל יונסון, במסד הנתונים הקולנועיים IMDb (באנגלית) ייל יונסון, באתר ספוטיפיי ייל יונסון, באתר סאונדקלאוד (באנגלית) ייל יונסון, באתר Last.fm (באנגלית) ייל יונסון, באתר AllMusic (באנגלית) ייל יונסון, באתר MusicBrainz (באנגלית) ייל יונסון, באתר Yandex.Music (ברוסית) ייל יונסון, באתר Discogs (באנגלית) ייל יונסון, באתר Songkick (באנגלית) ייל יונסון, באתר Genius ייל יונסון, באתר SecondHandSongs ייל יונסון, באתר בילבורד (באנגלית) ערך זה הוא קצרמר בנושא מוזיקאים ובנושא שוודים. אתם מוזמנים לתרום לוויקיפדיה ולהרחיב אותו.
דגל קהילת המדינות הדוברות פורטוגזית

דגל קהילת המדינות הדוברות פורטוגזית (CPLP), המכונה גם דגל הלוסופוניה, מייצג את הארגון הבין ממשלתי לידידות בין מדינות דוברות פורטוגזית, מדינות בהן פורטוגזית היא השפה הרשמית. במדינות קהילת המדינות הדוברות פורטוגזית מתגוררים למעלה מ-270 מיליון אנשים ברחבי העולם. מדינות ה-CPLP משתרעות יחד על שטח של כ-10,772,000 קמ"ר. ה-CPLP הוקם בשנת 1996 עם שבע מדינות: פורטוגל, ברזיל, מושבה לשעבר בדרום אמריקה וחמש מושבות לשעבר באפריקה: אנגולה, כף ורדה, גינאה ביסאו, מוזמביק, סאו טומה ופרינסיפה. מזרח טימור הצטרפה לקהילה בשנת 2002 לאחר שהאזור קבל עצמאות מאינדונזיה; גינאה המשוונית הצטרפה בשנת 2014. סנגל ומאוריציוס חברים משקיפים. הדגל מסמל את איחוד המדינות דוברות הפורטוגזית: הוא מכיל מעגל כחול המחולק לשמונה גלים שווים (מספרם של חברי ה-CPLP) המייצגים את הים (שהוא הקשר העיקרי בין המדינות); במרכזו ישנו עיגול כחול קטן המייצג את האיחוד. אתר האינטרנט הרשמי של CPLP Community of Portuguese-Speaking Countries, CRW Flags
גלוברמן

האם התכוונתם ל... דרור גלוברמן – עיתונאי, מוזיקאי ומנחה טלוויזיה ישראלי אלוף יהושע גלוברמן - היה בכיר ב"הגנה", מפקד החי"ש יעל גלוברמן – משוררת, מתרגמת ועורכת
משחק גילים

משחקי גיל או אייג' פליי הוא סוג של משחק תפקידים שבו אדם מתנהג כאילו הוא בגיל אחר, או מתייחס לאחר כאילו היה בגיל אחר. משחקי גיל מתרחשים אך ורק בין בגירים, ודורש הסכמה מכל המשתתפים. משחקי גיל יכולים להיות מיניים או לא מיניים, תלוי ברצון המשתתפים. המשתתפים יכולים לגלם כל גיל, החל מתינוקות וכלה בקשישים. לרוב, המשתתפים מגלמים גיל צעיר יותר מגילם האמיתי. משתתפים המגלמים גילים מוקדמים, מינקות ועד גיל ההתבגרות נקראים "קטנים" (Littles). משתתפים המגלמים גילי גיל ההתבגרות עד בגרות נקראים "אמצעיים" (Middles). משתתפים אשר מגלמים את גילם הבוגר ומעלה נקראים "גדולים" (Bigs). משחק תפקידים גילי יכול להיות מיני ברמות שונות. כאשר הוא מיני, הוא נחשב לפטיש. בתוך מערכות יחסים המשלבות שליטה, משחקי גיל יכולים להעצים את הדינמיקה, ולאפשר למשתתפים להרגיש יותר בנוח עם הדומיננטיות או הכניעה שלהם. משחק גילים מיני נקבע על ידי פסיכולוגים שאינו נחשב או קשור לפדופיליה. המשיכה המינית היא בין 2 בגירים בלבד, אשר לפחות אחד מהם נהנה מהתנהגות הנחשבת לילדותית. משחק גילים יכול להתקיים לבד, כאשר המשתתף מגלם את הגיל המנטלי הרצוי באמצעות אביזרים, התנהגות ומשחקים שונים. עם זאת, ישנן מערכות יחסים המבוססות על אינטראקציה בין-אישית, לרוב בין "גדול" לבין "קטן" או "אמצעי". מערכת יחסים זו נקראת מערכת יחסים Caregiver-Little, ובקצרה CGL. ה"גדול" במערכת היחסים מגלם דמות מטפלת/הורית, בעוד הקטן/אמצעי מגלם את הגיל המנטלי הרצוי לו. ישנן מספר ואריאציות המתבססות על מגדר המשתתפים. הידועה מבין הואריאציות היא DDLG, שזהו קיצור עבור Daddy Dom- Little Girl, אשר בה הדמות המטפלת היא דמות אבהית, והקטנה מגלמת ילדה צעירה. שאר הואריאציות הן: MDLG- דמות אמהית וילדה קטנה. MDLB- דמות אמהית וילד קטן. DDLB- דמות אבהית וילד קטן. CGL- מטפל וקטן, ללא הגדרת מגדר. מערכות יחסים אלו לעיתים משלבות יחסי שליטה, בהן הדמות המטפלת היא גם הדמות השולטת בסיטואציה, והדמות הקטנה היא גם הדמות הכנועה. מדיה וקבצים בנושא משחק גילים בוויקישיתוף Ageplay is for adults, מאמר על ידי Prostasia Foundation לשחק מעבר לזמן - משחק גיל בבדס"מ, הכלוב Age Play As a Consensual Way To Explore Sexual Dynamics, מגזין Into Anil Aggrawal, Forensic and Medico-legal Aspects of Sexual Crimes and Unusual Sexual Practices, CRC Press, 2008, עמ' 147
אילאנה קוסנזאנה

אילאנה קוסנזאנה (‏Ileana Cosânzeana) היא דמות במיתולוגיה הרומנית. אילאנה קוסנזאנה הוא שמה של גיבורת אגדות, נסיכה יפהפייה הנחטפת על ידי באלאור או זמאו (בשל אהבתם אליה) והנכלאת במגדל גבוה. בדרך כלל, אך לא תמיד, המציל הוא פט פרומוס (‏Făt-Frumos שפירושו נולד יפה) שאף מתחתן עם הנסיכה וחי איתה בעושר ובאושר עד סוף כל הימים. באף אחת מהאגדות אהבתו של הבלאור או הזמאו ליפהפייה לא ממומשת ביחסי מין. מדיה וקבצים בנושא אילאנה קוסנזאנה בוויקישיתוף
פוליטיקה של רומניה

הפוליטיקה ברומניה מתרחשת ברפובליקה חצי מייצגת-נשיאותית, בה ראש הממשלה משמש כראש הרשות המבצעת. הנשיא הוא ראש המדינה ובין תפקידיו לאשר חוקים שהעביר הפרלמנט. המערכת המפלגתית ברומניה היא רב-מפלגתית, עם סמכות חקיקה לממשלה ולשני בתי הפרלמנט-הסנאט (הבית העליון) ולבית הנבחרים (הבית התחתון). חוקת רומניה שנחקקה בשנת 1991 הכריזה על רומניה כרפובליקה דמוקרטית וחברתית השואבת את ריבונותה מהעם. החוקה קובעת את סמכויות הנשיא, הפרלמנט, בית המשפט לחוקה, זכות הצבעה לכל אזרח שמלאו לו 18 שנה, מערכת בית משפט עצמאית. ה'אקונומניסט' סיווג את רומניה כדמוקרטיה לקויה. הנשיא נבחר בבחירות ישירות לקדנציה של חמש שנים ברוב מוחלט, ומוגבל לשתי קדנציות (עד לשנת 2004 כהונה ארכה ארבע שנים). הנשיא הוא ראש המדינה ותפקידיו הם שמירה על החוקה, אחריות על ענייני החוץ, המפקד העליון של הכוחות המזוינים ויו"ר המועצה העליונה להגנה לאומית. הוא משמש כמתווך בין מרכזי הכוח של המדינה ובין המדינה לעם. הנשיא ממנה את ראש הממשלה לאחר התייעצות עם מפלגה המחזיקה ברוב מוחלט בפרלמנט. אם אין מפלגה שמחזיקה ברוב מוחלט בפרלמנט, הנשיא מתייעץ עם כלל המפלגות. בשל עמימות בחוקה (סעיפים 81\1 ו-103\1), יכולים להיווצר מצבים בהם קואליציה עם רוב או מפלגה עם רוב יחסי בפרלמנט לא יוכלו להרכיב את הממשלה בגלל סירוב הנשיא. הרשות המחוקקת ברומניה מורכבת משני בתי מחוקקים, הסנאט המשמש כבית העליון, המונה 176 חברים. ובית נבחרים שמשמש כבית התחתון ומונה 412 חברים. שיטת הבחירות היא רשימתית, אזורית, מחוזית כשכוחות המחוזות נע בין 4 ל-29. אחוז החיסמה עומד על חמישה אחוזים. הבחירות לנשיאות התקיימו ב-2 בנובמבר 2014, מאחר שאף אחד מהמועדים לא השיג יותר מ-50% מהקולות התקיים סיבוב שני ב-16 בנובמבר 2014. הבחירות האחרונות לפרלמנט התקיימו ב-11 בדצמבר 2016. מדיה וקבצים בנושא פוליטיקה של רומניה בוויקישיתוף רומניה, פוליטיקה וממשל, דף שער בספרייה הלאומית האקונומי, Democracy Index 2016, https://www.eiu.com, ‏2016 CONSTITUTIA ROMÂNIEI, www.cdep.ro המכון הישראלי לדמוקרטיה, רומניה
דייוויד ביזלי

דייוויד ביזלי (באנגלית: David Beasley; נולד ב-26 בפברואר 1957 בדרלינגטון, קרוליינה הדרומית, ארצות הברית) הוא פוליטיקאי אמריקאי אשר כיהן כמושל קרוליינה הדרומית ומשנת 2017 מכהן כמנהל תוכנית המזון העולמית של האומות המאוחדות. לאחר סיום לימודי אוניברסיטה דייוויד ביזלי החל בקריירה הפוליטית כחבר המפלגה הדמוקרטית. בשנת 1979 הוא נבחר לסנאט של המדינה בה מתגורר ובמקביל היה פעיל מפלגתי. בשנת 1991 הוא עבר למפלגה הרפובליקנית. כנציג מפלגה זו הוא השתתף בבחירות למושל בשנת 1994 וניצח עם הפרש קטן של 50% נגד 48%. המושל ביזלי היה המושל הראשון בדרום קרוליינה שקרא להוצאת דגל הקונפדרציה מבניין בית הנבחרים של המדינה. בנקודות רבות במהלך כהונתו הוביל המושל ביזלי את המאמצים להרגיע מתחים גזעיים תוך עידוד פיוס ושלום, והקים ועדה ליחסי גזע שתתקדם בנושא זה. הוא הכניס נשים וחברי קבוצות מיעוט לממשלה ולתפקידים הבכירים שבה. תחת ממשלו היה בדרום קרוליינה אחוז גבוה יותר של נשים בהנהגה הבכירה מכל מדינה אחרת בארצות הברית. הוא כיהן בתפקיד זה עד לשנת 1998 כאשר הפסיד בבחירות. לאחר סיום הכהונה, בשנת 2004 הוא השתתף בבחירות לסנאט של ארצות הברית אך לא הצליח להיבחר. בשנת 2005 הוא הקים חברה לייעוץ. בשנת 2017 הוא מונה למנהל תוכנית המזון העולמית של האומות המאוחדות במקום ארת'ארין קאזן. מדיה וקבצים בנושא דייוויד ביזלי בוויקישיתוף דייוויד ביזלי, ברשת החברתית פייסבוק דייוויד ביזלי, ברשת החברתית אקס (טוויטר) דייוויד ביזלי, ברשת החברתית LinkedIn דף ביוגרפי (באנגלית) Mr. David Beasley, UNITED NATIONS SYSTEM
ראסי טיילור

ראסי טיילור (באנגלית: Russi Taylor;‏ 4 במאי 1944 – 26 ביולי 2019) הייתה מדבבת אמריקאית. נודעה בשל דיבוב מיני מאוס של חברת וולט דיסני (לראשונה ב-1986) ומרטין פרינס מ"משפחת סימפסון" (לראשונה ב-1989). טיילור נולדה בקיימברידג', מסצ'וסטס. לדברי חברת דיסני, כשהייתה נערה צעירה, ניגשה לוולט דיסני ואמרה לו שתשמח לעבוד בחברה שלו. ב-1986, כשהתבגרה מעט, השתתפה באודישנים לקולה של מיני מאוס ונבחרה מתוך כ-200 מתחרות. מלבד קולה של מיני מאוס, היא שימשה גם כמדבבת לדמותה של פבלס פלינסטון בתוכנית משפחת פלינסטון, מרטין פרינס והתאומות שרי וטרי בתוכנית ובסרט משפחת סימפסון. כמו כן, דיבבה דמויות בסדרות ובסרטים "אגדות ברווזים", "אגדות ברווזים הסרט: אוצר המנורה האבודה", "חבובוטף", "הדרדסים", "השועל והכלבלב 2", "סינדרלה 3: אהבת אמת", "הנסיכות של דיסני - סיפורים מכושפים", "הנסיכה סופיה הראשונה: היה הייתה נסיכה" ורבים אחרים. טיילור התחתנה עם ויין אלווין, המדבב השלישי של מיקי מאוס מ-1991 עד מותו ב-2009. שניהם נקראו "אגדות דיסני" בשנת 2008. טיילור נפטרה ב-26 ביולי 2019 בביתה בגלנדייל, קליפורניה בגיל 75. מדיה וקבצים בנושא ראסי טיילור בוויקישיתוף ראסי טיילור, במסד הנתונים הקולנועיים IMDb (באנגלית) ראסי טיילור, באתר AllMovie (באנגלית) ראסי טיילור, באתר Rotten Tomatoes (באנגלית) ראסי טיילור, באתר Metacritic (באנגלית) ראסי טיילור, במסד הנתונים הקולנועיים KinoPoisk (ברוסית) ראסי טיילור, באתר MusicBrainz (באנגלית) ראסי טיילור, באתר Discogs (באנגלית) דני מולכו, "קולה של מיני מאוס נדם": מתה המדבבת שמאחורי הדמות האהובה, אתר רשת 13, 28 ביולי 2019 ראסי טיילור, באתר "Find a Grave" (באנגלית) "Minnie Mouse voice actress dies aged 75" (באנגלית בריטית). 2019-07-28. נבדק ב-2019-07-29. ערך זה הוא קצרמר בנושא אישים ובנושא טלוויזיה. אתם מוזמנים לתרום לוויקיפדיה ולהרחיב אותו.
ויין אלווין

ויין אנתוני אלווין (באנגלית: Wayne Anthony Allwine;‏ 7 בפברואר 1947 – 18 במאי 2009) היה מדבב אמריקאי. דיבב את מיקי מאוס מבית דיסני. אלווין נולד בגלנדייל, קליפורניה ב-7 בפברואר 1947. הוא דיבב את מיקי מאוס מ-1977 עד מותו ב-2009. בין ההפקות בהן דיבב אותו נכללים הסרטים והסדרות "בן המלך והעני", "מיקי, דונלד, גופי: שלושת המוסקטרים" ו"מועדון החברים של מיקי מאוס". ב-1991, התחתן עם ראסי טיילור, שדיבבה את מיני מאוס מ-1986 עד 2019, והם נקראו "אגדות דיסני" ב-2008. לאלווין יש ארבעה ילדים מנישואים קודמים. אלווין נפטר לאחר שחלה בסוכרת חריפה בגיל 62, ב-18 במאי 2009. אשתו ראסי טיילור נפטרה עשר שנים אחר כך, בשנת 2019. מדיה וקבצים בנושא ויין אלווין בוויקישיתוף ויין אלווין, במסד הנתונים הקולנועיים IMDb (באנגלית) ויין אלווין, באתר AllMovie (באנגלית) ויין אלווין, במסד הנתונים הקולנועיים KinoPoisk (ברוסית) ויין אלווין, באתר MusicBrainz (באנגלית) ויין אלווין, באתר Discogs (באנגלית) ויין אלווין, באתר "Find a Grave" (באנגלית) ערך זה הוא קצרמר בנושא אישים ובנושא טלוויזיה. אתם מוזמנים לתרום לוויקיפדיה ולהרחיב אותו.